ປ. ໂອບາມາ ຮຽກຮ້ອງໃຫ້ເຂັ້ມແຂງ ໃນການປະເຊີນໜ້າ ກັບການກໍ່ການຮ້າຍ
ໃນຄຳປາໄສ ປະຈຳສັບປະດາ ຂອງທ່ານ ປ. ໂອບາມາ ຮຽກຮ້ອງໃຫ້ ຊາວ​ອາ​ເມຣິກັນ​ ຈົ່ງມີຄວາມເຂັ້ມແຂງ ໃນການປະເຊີນໜ້າ ກັບການກໍ່ການຮ້າຍ​.
ປະທານາທິບໍດີສະຫະລັດ ທ່ານ Barack Obama ກ່າວວ່າ ທ່ານຮູ້ວ່າ ຊາວອາເມຣິກັນ ກຳລັງຖາມວ່າ “ຂ້າພະເຈົ້າເຮັດ ຫຍັງໄດ້?” ຫລັງຈາກການໂຈມຕີຢູ່ນະຄອນປາຣີ ແລະເມືອງ San Bernardino ໃນຄຳປາໄສປະຈຳສັບປະດາໃນວັນເສົາມື້ນີ້ ປະທານາມິບໍດີ ກ່າວວ່າ “ສິ່ງສຳຄັນທີ່ສຸດຢ່າງໜຶ່ງທີ່ພວກເຮົາສາມາດເຮັດໄດ້ ກໍຄື ຮັບຮູ້ຄວາມຈິງວ່າ ເຮົາແມ່ນ ຄົນອາເມຣິກັນ ” ທ່ານກ່າວ ວ່າພວກກໍ່ການຮ້າຍ “ກຳລັງພະຍາຍາມ ແບ່ງແຍກພວກເຮົາ ຕາມເສັ້ນທາງສາສະໜາ ແລະຊີວະປະຫວັດເບື້ອງຫລັງ ນັ້ນ ແມ່ນຄວາມຢ້ານກົວເຂົາເຈົ້າ ນັ້ນແມ່ນວິທີ ທີ່ພວກເຂົາເກັບ ເກນ ” ທ່ານໄດ້ຮຽກຮ້ອງໃຫ້ຊາວອາເມຣິກັນຈົ່ງ “ປະຕິເສດຕໍ່ການດື້ດ້ານ ໃນທຸກຮູບແບບ” ໂດຍ ກ່າວວ່າ “ຄວາມມີອະຄະຕິ ແລະ ການຈຳແນກກີດກັນ” ແມ່ນຊ່ວຍກຸ່ມລັດອິສລາມ ແລະ “ບ່ອນທຳລາຍຄວາມໝັ້ນຄົງຂອງປະເທດເຮົາ ” ປະທານາທິບໍດີ Obama ກ່າວວ່າ ທ່ານຈະໄປທຳນຽບຫ້າແຈ ໃນວັນຈັນອາທິດໜ້າ ແລະ ສູນກາງຕໍ່ຕ້ານພວກກໍ່ການຮ້າຍແຫ່ງຊາດຫລັງຈາກນັ້ນເພື່ອທົບທວນເບິ່ງວ່າ ມີຫຍັງແດ່ ໄດ້ເຮັດໄປແລ້ວ ແລະພິຈາລະນາວ່າ ມີຫຍັງຕື່ມອີກທີ່ຈະຕ້ອງໄດ້ກະທຳໃນການຕໍ່ສູ້ຕ້ານ ພວກຫົວຮຸນແຮງລັດອິສລາມ ຜູ້ນຳສະຫະລັດ ຍັງໄດ້ເປີດເຜີຍໃຫ້ຊາບວ່າ ກະຊວງຮັກສາຄວາມປອດໄພພາຍໃນຂອງ ສະຫະລັດ ຈະປັບປຸງລະບົບເຕືອນໄພເພື່ອຄໍ້າປະກັນໃຫ້ຊາວອາເມຣິກັນ ໄດ້ຮັບລາຍລະ ອຽດຫລາຍຂື້ນ ຮວມທັງບາດກ້າວຂອງສ່ວນບຸກຄົນ ແລະບັນດາປະຊາຄົມທີ່ສາມາດປະ ຕິບັດເພື່ອເປັນຫູເປັນຕາແລະປົກປ້ອງຄວາມປອດໄພ